37% tas-siti għall-kummerċ eletroniku u li joffru servizzi ta' arranġamenti għas-safar, divertiment, xiri ta' ħwejjeġ, xiri ta' tagħmir elettroniku u kreditu tal-konsumatur instabu li qed jiksru r-regolamenti tal-UE dwar il-konsumatur fl-2014. L-awtoritajiet nazzjonali se jingħataw aktar poteri biex biex iwaqqfu l-każijiet ta' frodi online. Azzjoni koordinata biex ikunu indirizzati ksur tal-ligijiet transkonfinali fl-UE. Regolamenti maħsuba biex jipproteġu aħjar il-konsumaturi minn każijiet ta' frodi u jidentifikaw u jwaqqfu operaturi tas-suq malizzjużi aktar malajr kienu approvati mill-MEPs it-Tlieta. Awtoritajiet nazzjonali tal-infurzar ser ikollhom aktar poteri biex jidentifikaw u jwaqqfu ksur ta ligijiet li jipproteġu l-konsumatur online u se jkunu kapaċi jikkoordinaw aħjar l-azzjonijiet tagħhom madwar l-Ewropa, taħt ir-regolament rivedut għal sistema ta' kooperazzjoni għall-protezzjoni tal-konsumatur (CPC). Ir-regolament il-ġdid għandu l-għan li li jagħlaq diskrepanzi legali li huma aċċentwati minn poteri ta' nfurzar differenti bejn pajjiż u ieħor. Il-poteri investigattivi u ta' infurzar tagħhom għandhom jinkludu fost l-oħrajn: Talbiet għall-informazzjoni mir-reġistratur tad-domain u banek biex ikunu identifikati operaturi tas-suq malizzjużi. Xiri ta' prodotti u servizzi bħala prova, inkluż taħt identità moħbija ( Jordnaw l-ippublikar ta' avviż espliċitu għall-konsumaturi, jew jordnaw operatur tal-internet li jneħħi, jwaqqaf jew jirrestrinġi l-access għall-interfaċċa online (ez. Sit elettroniku jew app) jekk ma jkunx hemm mod alternattiv effettiv kif titwaqqaf il-prattika ilegali. Jimponu penalitajiet bħal multi jew sistema ta' pagament ta' multi perjodiċi. Iffitxu li jottjenu mingħand l-operatur garanzija li joffri rimedju adegwat li l-konsumaturi affettwati, u jinfurmahom kif jistgħu jiksbu kumpens. Indirizzar tal-firxa ta' abbużi Il-Kummissjoni Ewropea se tikkoordina azzjonijiet f'każi fejn il-ksur ta' liġi għamel, qed jagħmel jew hemm il-possibilita li jikkawża danni lill-interess kollettiv tal-konsumaturi f'tal-anqas zewġ terzi tal-istati membri, li bejniethom jgħoddu għal tal-anqas tlett kwarti tal-popolazzjoni tal-UE. Waħda mill-aktar talbiet kruċjali li nsista fuqha l-Parlament tul in-negozjati mal-Kunsill kienet li l-organizzazjonijiet tal-konsumatur ikunu nvoluti aktar. Huma għandhom ikollhom rwol proattiv fejn jimmarkaw każijiet suspetti ta' ksur ta' liġi, għaliex il-possibilita hija li huma jkunu jafu dwarhom qabel l-awtoritajiet ("Twissjiet Esterni") Kwotazzjoni Olga Sehnalová (S&D, CZ), rapporteur, qalet: "Ir-regoli l-ġodda se jsaħħu u jtejjbu l-koperazzjoni bejn dawk kollha nvoluti fil-qasam tal-protezzjoni tal-konsumatur, biex huma jkun jistgħu jgħassu aktar faċilment il-konformità u jindirizzaw abbużi transkonfinali. L-awtoritajiet nazzjonali, il-Kummissjoni u l-organizzazjonijiet tal-konsumatur, flimkien, se joħolqu mekkaniżmu effettiv biex jiġġieldu operaturi tas-suq bi skopijiet malizzjużi kemm online u offline u jinfurzaw id-drittijiet tal-konsumatur fis-Suq Uniku". It-test leġislattiv, approvat mill-Parlament b'591 vot favur, 80 kontra u 15 il-astenzjoni, għad irid ikun adottat formalment mill-Kunsill tal-Unjoni Ewropea. Ir-regolament japplika 24 xahar wara li jidħol fis-seħħ. Eżempji ta' prattiċi tajba li għandhom ikunu indirizzati aħjar taħt ir-regolament il-ġdid tal-UE: Promozzjoni qasira transkonfinali minn linja tal-ajru li wara ikkanċellat il-biljetti kolha li nxrtraw bi prezz irħis. Reġistrazzjoni fuq terminu twil moħbija wara offerta li taghti ċ-ċans tirbaħ ċellulari għall-prezz ta' €1 Operatur online li ma wassalx għamara li kien qed jghid li jista jbiegħ – u li ċaqlaq in-negozju tiegħu 4 darbiet fu perjodu ta' tliet snin. Imenti dwar prezzijiet għall-kiri ta' vetturi li waslu għand iċ-Ċentru għall-Protezzjoni tal-Konsumatur li juru li l-konsumaturi kienu diskriminati fuq il-bażi tal-pajjiż tal-oriġini tagħhom. Kuntatti: Informazzjoni ta' kuntatt: Numru tat-telefown: Numru tat-telefown: Numru tal-mobile: Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF